Citi Zēni

"Citi Zēni" ir latviešu popmūzikas, hiphopa un poprepa grupa. 2022. gadā grupa uzvarējusi dziesmu konkursā "Supernova 2022" ar dziesmu Eat Your Salad un pārstāvēja Latviju 2022. gada Eirovīzijas dziesmu konkursā. Uzvarējusi arī Muzikālajā bankā (2022) un saņēmusi Mūzikas ierakstu gada balvu (2021).

 Vēsture 
Grupa plašāku atpazīstamību ieguva 2020. gada nogalē ar dziesmu "Vienmēr kavēju". 2021. gadā izdots grupas debijas albums "Suņi iziet ielās". Grupa ar dziesmu "Limuzīns uz krīta" ieguvusi 2. vietu Latvijas Radio 2 rīkotajā dziesmu konkursā "Muzikālā banka 2021". Šī dziesma ieguvusi arī Mūzikas ierakstu gada balvu kā gada dziesma.

Grupa piedalījās Latvijas Televīzijas rīkotajā dziesmu konkursā "Supernova 2022" ar dziesmu Eat Your Salad, kurā ieguva 1. vietu un iespēju pārstāvēt Latviju 2022. gada Eirovīzijas dziesmu konkursā. Dziesma pirmajā pusfinālā ieguva 14. vietu un neiekļuva finālā.

2022. gadā grupa ar dziesmu "Lieka štuka" piedalījās Muzikālajā bankā un ieguva pirmo vietu.Muzikālās bankas 2022. gada vērtīgākās dziesmas titulu iegūst Citi zēni ar dziesmu Lieka štuka. Diena.lv. Dziesma iegūst četras Mūzikas ierakstu gada balvas nominācijas.

2024. gadā izdots grupas otrais albums "Cits līmenis", tam seko uzstāšanās koncertzālē "Palladium" un festivālā "Pozitivus". 2024. gadā grupu pameta tās sākotnējais basģitārists Roberts Memmēns, kuru aizstāja Toms Kursītis.

2025. gadā atkāroti piedalījās Supernovā ar dziesmu Ramtai un ieguva trešo vietu.

 Dalībnieki 
Grupas sastāvā muzicē Jānis Pētersons (vokāls), Dagnis Roziņš (vokāls, saksofons), Reinis Višķeris (taustiņinstrumenti), Krišjānis Ozols (ģitāra), Toms Kursītis (bass) un Toms Kagainis (bungas).

Laikjosla

 Diskogrāfija 

 Albumi 
 Suņi iziet ielās (2021)
 Cits līmenis (2024)

 Singli 
 Vienmēr kavēju (2020)
 Parādi, kas tas ir (2020)
 Suņi iziet ielās (2021)
 Skaistās kājas (2021)
 Eat Your Salad (2022)
 Lieka štuka (2022)
 Vecumdienas (2023)
 Baļļīte (2023)
 Cits līmenis (2023)
 Ramtai (2024)
 Galvenais (Nevīst un viss) (2025)

 Atsauces 

 Ārējās saites 
 Facebook lapa
 Youtube kanāls

Kategorija:Latvijas hiphopa grupas
Kategorija:Supernovas dalībnieki
Kategorija:2020. gadu mūzikas grupas
Kategorija:Latvijas Eirovīzijas dziesmu konkursa dalībnieki
Kategorija:2022. gada Eirovīzijas dziesmu konkursa dalībnieki